La UME oferix formació sobre tasques de desinfecció a personal de l'Ajuntament de Llíria
27 de abril de 2020

Personal del III Batalló d'Intervenció en Emergències de la UME ha oferit hui a Llíria una acció formativa sobre actuacions de desinfecció. En l'activitat han participat la regidora de Neteja Viària Consuelo Morató, tècnics municipals, treballadors de les brigades del consistori edetà, així com d'altres municipis de la zona.

A més de la metodologia en les tasques de desinfecció, la Unitat Militar d'Emergències ha transmés també nocions sobre l'ús dels equips de protecció individuals (EPIs).

Tot això ha servit per a compartir experiències entre els assistents i per a reforçar la preparació del personal de l'Ajuntament de Llíria en estes qüestions per a fer front a la propagació del virus. En este sentit, els representants municipals també han rebut les felicitacions dels efectius de la UME pel “bon treball realitzat fins al moment”.